**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2015. október 22-i

rendes/rendkívüli testületi ülésére

|  |  |
| --- | --- |
| Tárgy: | Iskolai körzethatárok véleményezése |
| Előterjesztő: | dr. Puskásné dr. Szeghy Petra jegyző |
| Előterjesztést készítette: | Réger Balázs osztályvezető |
| Előzetesen tárgyalja: | Humán Bizottság |
| Melléklet: | 1 db |
| Előterjesztés száma: | 183. sz. |
| Az előterjesztés a jogszabályi feltételeknek megfelel: | Dr. Erményi Gyula |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő- testület!**

A Tolna Megyei Kormányhivatal azzal a kéréssel fordult a képviselő-testülethez, hogy a körzethez tartozó kötelező felvételt biztosító iskola 2016/2017. évre vonatkozó felvételi körzeteit véleményezze.

A nemzeti köznevelésről szóló 2011. évi CXC. törvény 50.§ (8) bekezdése értelmében a kormányhivatal meghatározza és közzéteszi az iskolák felvételi körzetét, továbbá – a köznevelés-fejlesztési tervvel összhangban – a pedagógiai szakszolgálatot ellátó intézmény működési körzetét. A felvételi körzetek megállapításához a kormányhivatalnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § értelmében a felvételi körzetek megállapításához a kormányhivatal minden év november utolsó napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. A kormányhivatal február utolsó napjáig tájékoztatja a települési önkormányzatokat és az illetékességi területén működő általános iskolákat a kijelölt körzetekről.

A Tolna Megyei Kormányhivatal a melléklet szerint állította össze a Tolna megyei kötelező felvételt biztosító általános iskolák felvételi körzeteit.

Kérem a Tisztelt Képviselő-testületet a határozati javaslat elfogadására.

**Határozati javaslat**

Bonyhád Város Önkormányzat Képviselő-testülete a kötelező felvételt biztosító ***Bonyhádi Általános Iskola, Gimnázium és Alapfokú Művészeti Iskola*** felvételi körzeteivel egyetért.

Határidő: Azonnal

Felelős: Dr. Puskásné dr. Szeghy Petra jegyző

Végrehajtásért felelős: Réger Balázs osztályvezető

Bonyhád, 2015. október 16.

Dr. Puskásné dr. Szeghy Petra

jegyző